CELEX: 31999L0056
Language: lt
Date: 928368000000
Title: 1999 m. birželio 3 d. Komisijos direktyva 1999/56/EB derinanti su technikos pažanga Tarybos direktyvą 78/933/EEB dėl ratinių žemės ūkio ir miškų ūkio traktorių apšvietimo ir šviesos signalų įtaisų sumontavimoTekstas svarbus EEE.

Svarbus teisinis pranešimas

|

31999L0056

Oficialusis leidinys L 146 , 11/06/1999 p. 0031 - 0032

		Komisijos direktyva 1999/56/EB1999 m. birželio 3 d.derinanti su technikos pažanga Tarybos direktyvą 78/933/EEB dėl ratinių žemės ūkio ir miškų ūkio traktorių apšvietimo ir šviesos signalų įtaisų sumontavimo(tekstas svarbus EEE)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1974 m. kovo 4 d. Tarybos direktyvą 74/150/EEB dėl valstybių narių įstatymų, reglamentuojančių ratinių žemės ūkio ar miškų ūkio traktorių tipo patvirtinimą, suderinimo [1] su paskutiniais pakeitimais, padarytais Europos Parlamento ir Tarybos direktyva 97/54/EB [2], ypač į jos 11 straipsnį,atsižvelgdama į 1978 m. spalio 17 d. Tarybos direktyvą 78/933/EEB dėl valstybių narių įstatymų, susijusių su ratinių žemės ūkio ir miškų ūkio traktorių apšvietimo ir šviesos signalų įtaisų sumontavimu, suderinimo [3] su paskutiniais pakeitimais, padarytais Direktyva 97/54/EB, ypač į jos 5 straipsnį,(1) kadangi, siekiant padidinti saugą, dabar būtina nurodyti, kaip turi būti įrengti apšvietimo ir šviesos signalų įtaisai;(2) kadangi šioje direktyvoje numatytos priemonės atitinka Tarybos direktyvos 74/150/EEB 12 straipsniu įsteigto Derinimo su technine pažanga komiteto nuomonę,PRIĖMĖ ŠIĄ DIREKTYVĄ:1 straipsnisDirektyvos 78/933/EEB priedai iš dalies keičiami kaip nurodyta šios direktyvos priede.2 straipsnis1. Nuo 2000 m. liepos 1 d. nė viena valstybė narė neturi teisės:- atsisakyti tam tikram traktorių tipui suteikti EB tipo patvirtinimą, išduoti Tarybos direktyvos 74/150/EEB 10 straipsnio 1 dalies trečioje įtraukoje nurodytą dokumentą arba suteikti nacionalinį tipo patvirtinimą,- uždrausti pradėti eksploatuoti traktorius,jei tie traktoriai atitinka Direktyvos 78/933/EEB su pakeitimais, padarytais šia direktyva, reikalavimus.2. Nuo 2001 m. sausio1 d. valstybės narės:- jokiam traktorių tipui nebeišduoda Tarybos direktyvos 74/150/EEB 10 straipsnio 1 dalies trečioje įtraukoje nurodyto dokumento, jei tas tipas neatitinka Direktyvos 78/933/EEB su pakeitimais, padarytais šia direktyva, reikalavimų,- gali atsisakyti suteikti nacionalinį tipo patvirtinimą bet kuriam traktorių tipui, jei jis neatitinka Direktyvos 78/933/EEB su pakeitimais, padarytais šia direktyva, reikalavimų.3 straipsnis1. Valstybes narės priima įstatymus ir kitus teisės aktus, kurie, įsigalioję iki 2000 m. birželio 30 d., įgyvendina šią direktyvą. Jos nedelsdamos apie tai praneša Komisijai.Valstybės narės, tvirtindamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.2. Valstybės narės pateikia Komisijai šios direktyvos taikymo srityje priimtų pagrindinių nacionalinės teisės nuostatų tekstus.4 straipsnisŠi direktyva įsigalioja dvidešimtą dieną po jos paskelbimo Europos Bendrijų oficialiajame leidinyje.5 straipsnisŠi direktyva skirta valstybėms narėms.Priimta Briuselyje, 1999 m. birželio 3 d.Komisijos varduMartin BangemannKomisijos narys[1] OL L 84, 1974 3 28, p. 10.[2] OL L 277, 1997 10 10, p. 24.[3] OL L 325, 1978 11 20, p. 16.--------------------------------------------------PRIEDASDirektyvos 78/933/EEB priedai iš dalies keičiami taip:1. I priedas iš dalies keičiamas taip:a)3.13 punkte:—panaikinamos visos nuorodos į "pasirinktą geltoną spalvą",—devintoje įtraukoje panaikinama visa po žodžio "balta" esanti sakinio dalis,—panaikinama paskutinė pastraipa;b) 4.2.4.2.2 punktas pakeičiamas taip:"4.2.4.2.2. jei traktoriaus priekis pritaikytas pritvirtinti kilnojamuosius įrenginius, be 4.2.4.2.1 punkte minėtų žibintų ne didesniame kaip 3000 mm aukštyje leidžiama sumontuoti du papildomus priekinius artimųjų šviesų žibintus, jei elektros jungtys yra tokios, kad dviejų priekinių artimųjų šviesų žibintų porų negalima įjungti vienu metu.";c) 4.7.1 punkte žodis "neprivalomas" pakeičiamas į "privalomas";d) 4.9.4.2 punkte "2100 mm" pakeičiama į "2300 mm";2. II priedas iš dalies keičiamas taip:a)po pavadinimo esantis tekstas:"1974 m. kovo 4 d. Tarybos direktyvos 74/150/EEB dėl valstybių narių įstatymų, reglamentuojančių ratinių žemės ūkio ir miškų ūkio traktorių, kurių didžiausias projektinis greitis yra nuo 6 iki 25 km/h, tipo patvirtinimą, suderinimo 4 straipsnio 2 dalis ir 10 straipsnis" pakeičiamas tokiu tekstu:"Tarybos direktyvos 74/150/EEB dėl valstybių narių įstatymų, reglamentuojančių ratinių žemės ūkio ar miškų ūkio ratinių traktorių tipo patvirtinimą, suderinimo 4 straipsnio 2 dalis ir 10 straipsnis";b) (1) išnašos gale esanti frazė "kurių didžiausias projektinis greitis yra 6-25 km/h" panaikinama.--------------------------------------------------